b'\n_START_ARTICLE_\nISO 639-3\n_START_SECTION_\nPuwang ng kodigo\n_START_PARAGRAPH_\nDahil alpabetikong tatlong-titik ang kodigo, ang isang taas na hangganan para sa bilang ng mga wika na maaaring kakatwanin ay 26 \xc3\x97 26 \xc3\x97 26 = 17,576. Dahil tinutukoy ng ISO 639-2 ang mga espesyal na kodigo (4), ang isang nakalaang hanay (520) at mga code na B lamang (22),  hindi magagamit  ang 546 na mga kodigo sa ika-3 bahagi. Samakatuwid, ang isang mas striktong taas na hangganan ay 17,576 - 546 = 17,030. _NEWLINE_Nagiging mas mahigpit ang taas na hangganan kung ibabawas ang mga koleksyon ng wika na tinukoy sa 639-2 at ang mga tutukuyin pa lamang sa ISO 639-5.\n_START_SECTION_\nMga kolektibong wika\n_START_PARAGRAPH_\n"Ang isang kolektibong elemento ng kodigong pangwika ay isang pagkakakilanlan na kumakatawan sa isang pangkat ng mga indibidwal na mga wika na hindi itinuturing bilang isang wika sa anumang konteksto sa paggamit." Hindi tumpak na kumakatawan ang mga kodigong ito sa isang partikular na wika o makrolengguwahe. _NEWLINE_Habang may kasamang tatlong-titik na mga pagkakakilanlan ang ISO 639-2 para sa mga kolektibong wika, hindi kasama ang mga kodigong ito sa ISO 639-3. Samakatuwid, hindi superset ng ISO 639-2 ang ISO 639-3. _NEWLINE_Dinepinhin ng ISO 639-5 ang mga 3-titik na kolektibong kodigo para sa mga pamilya at pangkat ng wika, kasama ang mga kolektibong kodigo ng wika mula sa ISO 639-2.'